पाएं अपने शहर की ताज़ा ख़बरें और फ्री ई-पेपरडाउनलोड करें
8 मई, शनिवार के सितारे धूम्र और विषकुंभ योग बना रहे हैं। आज कई लोगों पर सितारों का मिला-जुला असर रहेगा। एस्ट्रोलॉजर डॉ. अजय भाम्बी का कहना है कि आज मेष, वृष, कर्क, सिंह, तुला, वृश्चिक और धनु राशि वाले लोगों के लिए दिन सामान्य रहेगा। इन 7 राशि वालों के काम तो पूरे होंगे लेकिन रुकावटें और परेशानियां भी रहेंगी। आर्थिक मामलों में उतार-चढ़ाव वाला समय हो सकता है। वहीं, मकर राशि वाले लोगों को आज दिनभर संभलकर रहना होगा। इस राशियों के लोगों को कामकाज में जोखिम लेने से बचना होगा। इन सबके अलावा मिथुन, कन्या, कुंभ और मीन राशि वाले लोग आज सितारों के अशुभ असर से बच जाएंगे। इन 4 राशियों के लिए दिन अच्छा रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- वर्तमान परिस्थितियों को समझते हुए भविष्य संबंधी योजनाओं पर कुछ विचार विमर्श करेंगे। तथा परिवार में चल रही अव्यवस्था को भी दूर करने के लिए कुछ महत्वपूर्ण नियम बनाएंगे और आप काफी हद तक इन कार्यों में कामयाब भी रहेंगे।
नेगेटिव- योजनाएं बनाने के साथ-साथ उन्हें क्रियान्वित करने का भी प्रयास करें। दोपहर बाद परिस्थितियां कुछ अनुकूल हो जाएंगी। खर्च करते समय बजट को नजरअंदाज ना करें, अन्यथा बाद में पछताना भी पड़ सकता है।
व्यवसाय- व्यवसायिक गतिविधियां सामान्य रहेंगी। सहयोगियों और कर्मचारियों की मदद से जरूरत के मुताबिक काम चलते रहेंगे। नौकरीपेशा लोग अपने काम के प्रति लापरवाही ना करें, किसी प्रकार की इंक्वायरी भी हो सकती हैं।
लव- पति-पत्नी के संबंध मधुर रहेंगे। परिवारिक सदस्यों का आपस में बैठकर बातचीत व सहयोग करना तनावमुक्त और ऊर्जावान रखेगा।
स्वास्थ्य- स्वास्थ्य ठीक रहेगा। जुकाम जैसी हल्की-फुल्की परेशानियां रहेंगी। घरेलू इलाज से ही आप स्वस्थ महसूस करेंगे।
भाग्यशाली रंग- पीला, भाग्यशाली अंक- 9
वृष - पॉजिटिव- आज आप कुछ महत्वपूर्ण फैसले लेंगे। जो कि आपकी आर्थिक स्थिति और घर की व्यवस्था को उत्तम बनाकर रखने में सहायक रहेंगे। धर्म-कर्म और समाजसेवी कार्यों में भी आपकी रूचि रहेगी। आज कोई शुभ समाचार भी मिल सकता है।
नेगेटिव- नकारात्मक प्रवृत्ति के लोगों से दूरी बनाकर रखें। कोई नजदीकी दोस्त या रिश्तेदार ही आपकी मुसीबत का कारण भी बन सकता है। मनोरंजन के साथ-साथ अपने व्यक्तिगत कार्यों पर भी ध्यान देना जरूरी है।
व्यवसाय- व्यवसायिक कार्य प्रणाली में कुछ बदलाव होंगे। आपके लिए फैसले उचित साबित होंगे। सरकारी मामलों में अभी रुकावटें बनी रहेंगी। मल्टीनेशनल कम्पनी में कोई बेहतरीन अवसर प्राप्त हो सकता है।
लव- पारिवारिक वातावरण ठीक बना रहेगा। कोई दुखद समाचार मिलने से आप स्वयं को तथा घर को संभालने का प्रयास करेंगे। प्रेम संबंधों में समय नष्ट ना करें।
स्वास्थ्य- अपनी दिनचर्या व खान-पान पर ध्यान दें। क्योंकि गैस और एसिडिटी जैसी हल्की-फुल्की समस्याएं हो सकती हैं।
भाग्यशाली रंग- आसमानी, भाग्यशाली अंक- 5
मिथुन - पॉजिटिव- पिछले काफी समय से कोई रुका हुआ काम आज किसी की मदद से बन सकता है जिससे आपको सुकून और राहत मिलेगी। कुछ समय बच्चों तथा घर की समस्याओं को सुलझाने और उनकी मदद करने में भी व्यतीत होगा।
नेगेटिव- पब्लिक रिलेशंस में अपनी छवि को मजबूत रखना जरूरी है। पड़ोसियों अथवा बाहरी व्यक्तियों के साथ किसी भी प्रकार का झगड़ा या कहासुनी जैसी बातों से दूर रहें। नजदीकी यात्रा को भी स्थगित रखना उचित रहेगा।
व्यवसाय- व्यवसाय में स्टाफ और कर्मचारियों की मदद से रुकी हुई गतिविधियां दोबारा शुरू हो सकती हैं। भविष्य संबंधी योजनाएं भी बनेगी। नौकरीपेशा लोग अपने लक्ष्य को किसी अधिकारी की मदद से हासिल करने में सक्षम रहेंगे।
लव- पति-पत्नी के संबंध उत्तम बने रहेंगे। घर में कुछ धार्मिक क्रियाकलाप भी होने से सकारात्मक वातावरण रहेगा।
स्वास्थ्य- स्वास्थ्य ठीक रहेगा। तथा व्यवस्थित दिनचर्या द्वारा घर में सकारात्मक ऊर्जा बनी रहेगी।
भाग्यशाली रंग- केसरिया, भाग्यशाली अंक- 1
कर्क - पॉजिटिव- आज किसी महत्वपूर्ण कार्य को निपटाने के लिए समय अनुकूल है। अपनी ऊर्जा को सही डायरेक्शन में लगाएं। हालांकि आपकी सकारात्मक और संतुलित सोच द्वारा योजनाबद्ध तरीके से गतिविधियां होती जाएंगी।
नेगेटिव- अपने अहम के ऊपर नियंत्रण रखें। वर्तमान समय शांति पूर्वक और धैर्य से व्यतीत करने का है। आपसी सहयोग बनाए रखें। ज्यादा सोच-विचार करने से कोई महत्वपूर्ण उपलब्धि हाथ से निकल भी सकती हैं।
व्यवसाय- व्यवसायिक गतिविधियां सामान्य रहेंगी। पिछले कुछ समय से किए गए बदलाव के इस समय उचित परिणाम मिलेंगे। लेकिन पैसे के लेनदेन संबंधी कार्यों को आज ना ही करें। आय के साथ-साथ खर्चे भी बने रहेंगे।
लव- जीवन साथी के स्वास्थ्य को लेकर चिंता रह सकती है। परंतु आपकी सूझबूझ और समझदारी द्वारा परिस्थितियां जल्दी ही सामान्य हो जाएंगी।
स्वास्थ्य- अत्यधिक शारीरिक कार्यों की वजह से मांसपेशियों में खिंचाव और दर्द की समस्या रह सकती हैं। कुछ समय योगा, ध्यान आदि पर भी जरूर लगाएं।
भाग्यशाली रंग- नीला, भाग्यशाली अंक- 3
सिंह - पॉजिटिव- आज ग्रह गोचर अनुकूल है। समाज तथा परिवार में आपके किसी विशेष कार्य की सराहना होगी। सभी गतिविधियों को व्यवस्थित रूप से करने तथा समन्वय बनाकर करने में कामयाब भी रहेंगे।
नेगेटिव- ध्यान रखें, कि अत्यधिक भावुकता भी नुकसानदायक हो सकती हैं। दिल की बजाए दिमाग से निर्णय लें। अगर घर में निर्माण संबंधी कोई कार्य चल रहा है तो उसमें विघ्न-बाधाएं भी आ सकती हैं। कुछ महत्वपूर्ण काम भी रुक जाएंगे।
व्यवसाय- मीडिया और ऑनलाइन कामों से संबंधित व्यवसाय में गतिविधियां उचित रूप से चलती रहेगी। परंतु कोई भी डील अथवा लेनदेन संबंधी कार्यों में बहुत अधिक सावधानी बरतें। इस समय कोई आर्डर रुक जाने से नुकसान भी हो सकता है।
लव- पति-पत्नी के संबंधों में मधुरता रहेगी। आपसी सामंजस्य द्वारा घर का वातावरण भी सकारात्मक बनाकर रखेंगे। घर के किसी अविवाहित सदस्य के रिश्ते संबंधी बात भी हो सकती हैं।
स्वास्थ्य- भारी तथा गरिष्ठ खानपान से परहेज रखें। इस समय अपनी दिनचर्या और गतिविधियां सुव्यवस्थित रखना जरूरी है।
भाग्यशाली रंग- हरा, भाग्यशाली अंक- 2
कन्या - पॉजिटिव- फाइनेंस से संबंधित महत्वपूर्ण निर्णयों के सकारात्मक परिणाम मिलेंगे। किसी रिश्तेदार के स्वास्थ्य सुधार संबंधी शुभ सूचना मिलने से मन में सुकून और राहत रहेगी। बड़े बुजुर्गों के आशीर्वाद तथा मार्गदर्शन पर जरूर अमल करें।
नेगेटिव- अपनी ऊर्जा का सकारात्मक उपयोग करें। व्यर्थ की बातें तथा मामलों में अपना समय नष्ट ना करें। इस समय वर्तमान वातावरण की वजह से नेगेटिविटी अपने ऊपर हावी ना होने दें। किसी भी प्रकार का रिस्क ना लें।
व्यवसाय- अपनी योजनाओं और काम करने के तरीकों को सीक्रेट रखें। कंप्यूटर और मीडिया से जुड़े बिजनेस में नए मौके मिलेंगे। नौकरी में परिस्थितियां अनुकूल बनी हुई है, सभी कर्मचारियों का आपसी सहयोग सामंजस्य पूर्ण रहेगा।
लव- परिवार में सुख-शांति बनी रहेगी। किसी नजदीकी मित्र का अचानक ही फोन आना आपको बहुत अधिक खुशी देगा।
स्वास्थ्य- यूं तो कुल मिलाकर स्वास्थ्य ठीक रहेगा लेकिन फिर भी वर्तमान परिस्थितियों को मददेनजर रखते हुए सतर्क रहने की अति आवश्यकता है।
भाग्यशाली रंग- गुलाबी, भाग्यशाली अंक- 4
तुला - पॉजिटिव- पिछले कुछ समय से चल रही उथल-पुथल भरी दिनचर्या से कुछ राहत मिलेगी। जिस कार्य के प्रति आप उम्मीद छोड़ चुके थे, आज उससे संबंधित बात बन सकती है। युवा वर्ग अपने भविष्य को लेकर प्लानिंग करें, समय अनुकूल है।
नेगेटिव- रुपए-पैसे के हिसाब-किताब को लेकर कुछ भ्रम रहेगा। किसी मित्र से संबंधित कोई पुराना वाद-विवाद दुबारा उठ सकता है। उत्तेजित होने की बजाय शांतिपूर्ण तरीके से हल निकालें। व्यर्थ के कार्यों में भी खर्चे की अधिकता रह सकती हैं।
व्यवसाय- व्यवसायिक गतिविधियां पूर्ववत ही रहेगी। किसी सहयोगी का नकारात्मक रवैया आपको परेशानी में डाल सकता है। इसलिए अपने निर्णय पर ही अमल करें। पब्लिक डीलिंग और संपर्क सूत्र को मजबूत करने में भी समय लगाएं।
लव- परिवारजनों के साथ कोई धार्मिक गतिविधि संपन्न होगी, इससे घर में सकारात्मक वातावरण बना रहेगा। तथा आपसी प्रेम और सामंजस्य की भावना भी रहेगी।
स्वास्थ्य- किसी प्रकार का इन्फेक्शन होने की आशंका लग रही है। सुरक्षा संबंधी नियमों का पालन करें। लापरवाही बिल्कुल ना बरतें।
भाग्यशाली रंग- ब्राउन, भाग्यशाली अंक- 7
वृश्चिक - पॉजिटिव- दिन व्यस्तता पूर्ण रहेगा। निकट संबंधियों का कुशलक्षेम जानने के लिए फोन द्वारा उनके संपर्क में रहेंगे। तथा आपसी विचारों का आदान-प्रदान सबको सुकून देगा। आर्थिक स्थिति ठीक रहेगी।
नेगेटिव- किसी जरूरतमंद मित्र की मदद करनी पड़ सकती है। साथ ही अपनी सुरक्षा का भी ध्यान रखना जरूरी है। कभी-कभी स्वभाव में तनाव और चिड़चिड़ापन आपको अपने लक्ष्य से भटका भी सकता है।
व्यवसाय- व्यवसाय संबंधी कोई भी महत्वपूर्ण निर्णय लेने से पहले पुनर्विचार करना जरूरी है। विद्यार्थियों की विभागीय परीक्षा संबंधी गतिविधियां रुक सकती है। उन्हें इस समय धैर्य और संयम रखने की जरूरत है। नौकरी में किसी भी अनजान व्यक्ति के साथ व्यवहार करते समय सावधानी बरतें।
लव- व्यस्तता के बावजूद कुछ समय परिवार के साथ बिताना सबको खुशी देगा। परंतु विवाहेत्तर संबंधों से दूरी बनाकर रखें, वरना इसका दुष्परिणाम आपके पारिवारिक जीवन पर पड़ सकता है।
स्वास्थ्य- सुस्ती और थकान हावी होंगे। मेडिटेशन और ध्यान करना आपको मानसिक और शारीरिक रूप से स्वस्थ रखेगा।
भाग्यशाली रंग- बादामी, भाग्यशाली अंक- 9
धनु - पॉजिटिव- आज आपका कोई अधूरा सपना साकार हो सकता है। दोपहर बाद ग्रह स्थिति अनुकूल रहेगी, इस समय का भरपूर सदुपयोग करें। सकारात्मक तथा संतुलित सोच द्वारा योजनाबद्ध तरीके से कार्य संपन्न होते जाएंगे।
नेगेटिव- खर्चों के मामले में ज्यादा दरियादिली ना रखें। कोई नजदीकी व्यक्ति ही आपकी समस्या का कारण बन सकता है। यह समय भावनाओं की बजाय व्यावहारिक होने का है। अपने और अपने परिवार के स्वास्थ्य की सुरक्षा को प्राथमिकता दें।
व्यवसाय- मशीनरी तथा कारखाने से संबंधित व्यवसाय में लाभदायक गतिविधियां रहेगी। परंतु वर्तमान व्यवसाय के अलावा अन्य क्षेत्रों में भी दिलचस्पी ना लें, नुकसान होने की भी आशंका है। नौकरी में घर से ही कार्य करने की वजह से कई परेशानियों का सामना करना पड़ सकता है।
लव- पति-पत्नी के बीच घर की व्यवस्था को लेकर नोकझोंक रह सकती है। यह समय एक दूसरे के सहयोग तथा आपसी सामंजस्य बनाकर रखने का है। व्यर्थ की बातों में ना उलझें।
स्वास्थ्य- स्वास्थ्य के प्रति लापरवाही ना बरतें। किसी भी जोखिम पूर्ण कार्य को करने से बचें। चोट लगने की भी आशंका है।
भाग्यशाली रंग- बादामी, भाग्यशाली अंक- 3
मकर - पॉजिटिव- आज प्रॉपर्टी की खरीद-फरोख्त संबंधी चल रही कोई डील फाइनल हो सकती है। मौके को हाथ से ना जाने दे। घर के लिए स्वास्थ्य संबंधी वस्तुओं की ऑनलाइन शॉपिंग भी होगी। दूसरों पर निर्भर रहने की बजाय स्वयं कार्य करना ज्यादा उचित है।
नेगेटिव- आज किसी भी प्रकार की उधारी ना दे, क्योंकि वसूली मुश्किल है। संतान की तरफ से कोई चिंता रह सकती है, इस समय उन्हें आपके मार्गदर्शन की बहुत ही जरूरत है। व्यर्थ की बातों पर ध्यान ना देकर अपनी व्यक्तिगत समस्याओं को सुलझाने का प्रयास करें।
व्यवसाय- व्यवसायिक क्षेत्र में किसी प्रतिद्वंदी के साथ वाद-विवाद होने जैसी स्थिति बन रही है। लेकिन शांति से समस्याएं सुलझाने की कोशिश करें। ऑफिस का काम करते समय ध्यान रखें कि छोटी सी गलती आपकी मुश्किलें बढ़ा सकती है।
लव- आपका मनमौजी स्वभाव पारिवारिक लोगों के लिए परेशानी का भी कारण बन जाता है। स्वयं में गंभीरता लाएं। प्रेम संबंध प्रगाढ़ होंगे।
स्वास्थ्य- स्वास्थ्य ठीक रहेगा। परंतु महिलाएं अपने स्वास्थ्य का उचित ध्यान रखें। स्त्री जनित रोग परेशान कर सकते हैं।
भाग्यशाली रंग- ऑरेंज, भाग्यशाली अंक- 4
कुंभ - पॉजिटिव- दिन की शुरुआत बहुत ही सकारात्मक विचारों से करेंगे, तो सारा दिन ही उत्तम व्यतीत होगा। आज किसी दीर्घकालिक लाभ की योजना पर भी पारिवारिक विचार विमर्श हो सकता है। पिछले कुछ समय से चल रही किसी चिंता का समाधान मिलने से मानसिक शांति रहेगी।
नेगेटिव- आलस और सुस्ती की वजह से किसी भी काम को टालने का प्रयास ना करें। क्योंकि किसी अप्रिय या अशुभ समाचार मिलने से भी आपकी कार्य क्षमता प्रभावित हो सकती हैं। विद्यार्थी वर्ग अपनी पढ़ाई पर ज्यादा ध्यान दें।
व्यवसाय- व्यवसायिक गतिविधियां धीमी रहने के बावजूद आप अपनी योग्यता और मेहनत के जरीये अपनी आर्थिक स्थिति ठीक रखेंगे। किसी पार्टी के साथ नए प्रोजेक्ट पर कार्य करने के लिए बातचीत शुरू हो सकती हैं। ऑफिस में आपकी उत्तम कार्य प्रणाली की वजह से आपकी सराहना भी होगी।
लव- पारिवारिक सुख-शांति बनी रहेगी। परंतु प्रेम संबंधों में समय व्यर्थ ना करके अपने काम पर ही ध्यान दें।
स्वास्थ्य- स्वास्थ्य कुछ नरम रहेगा। खांसी, जुकाम और बुखार जैसी परेशानी को नजरअंदाज ना करें।
भाग्यशाली रंग- लाल, भाग्यशाली अंक- 2
मीन - पॉजिटिव- इस समय उबाऊ दिनचर्या से राहत पाने के लिए अपने रुचि पूर्ण कार्यों में भी समय व्यतीत करेंगे। अपनी दबी हुई प्रतिभा व योग्यता को निखारने का उचित समय है। इससे आपका आत्मविश्वास भी बढ़ेगा। संतान की तरफ से भी कोई चिंता दूर होगी।
नेगेटिव- आर्थिक स्थिति कमजोर होने की वजह से आपका ध्यान कुछ गलत प्रवृत्तियों की ओर आकर्षित हो सकता है। इसलिए यह समय अपने आपको सकारात्मक गतिविधियों में ही व्यस्त रखने का है। विद्यार्थी तथा युवा वर्ग अपने कार्यों के प्रति एकाग्रता बनाये रखने के लिए मेडिटेशन और योगा का भी सहारा लें।
व्यवसाय- व्यावसायिक दृष्टि से समय कुछ अनुकूल है। जरूरत के अनुसार आर्डर मिल सकते हैं। परंतु अभी मेहनत ज्यादा और लाभ कम की स्थिति बनी रहेगी। किसी भी गैर कानूनी काम से दूर रहे तथा निवेश भी ना करें।
लव- घर की छोटी-मोटी बातों को तूल ना दें, इससे घर के वातावरण में नकारात्मकता आ सकती है। विपरीत लिंगी लोगों के साथ संबंधों को दोस्ती तक ही सीमित रखेंगे, तो उचित रहेगा।
स्वास्थ्य- आपकी व्यवस्थित दिनचर्या आपको शारीरिक और मानसिक रूप से स्वस्थ रखेगी। कुछ समय प्रकृति के साथ भी जरूर व्यतीत करें।
भाग्यशाली रंग- सफेद, भाग्यशाली अंक- 9
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva mag_Deva zho_Hant eng_Latn